Laili Kuusma

Laili Kuusma (11. august 1965 – 28. mai 2018) oli eesti tekstiilikonservaator.

Haridus
Ta lõpetas 1983. aastal Väike-Maarja Keskkooli ja 1985. aastal Tallinnas Kutsekeskkooli nr 2 õmbluse erialal. Aastatel 1985–1990 õppis ta Tallinna Pedagoogilises Instituudis üldtehniliste distsipliinide ja tööõpetuse õpetaja eriala. Aastatel 2003–2007 oli ta Tartu Ülikoolis magistriõppes loodusteaduste kultuuriväärtuste säilitamise suunal, magistrikraadi sai töö "Roheliste taimevärvide pesu­ ja valguskindluse uurimine ning nende kasutamine tekstiilesemete konserveerimisel" (juhendaja Heiki Timotheus) kaitsmisel.

Erialane tegevus
Alates 1990. aastast töötas Kuusma Eesti Rahva Muuseumis (ERM), esmalt teaduri ja seejärel restaureerimisosakonna tekstiilikonservaatorina, kus ta tegeles järjepidevalt Eesti suurima tekstiilesemete muuseumikogu, ERMi tekstiiliesemete konserveerimisega. Tema töid on eksponeeritud erinevatel restauraatorite ja konservaatorite näitustel. Ta on publitseerinud ajalooliste tekstiilide pesemis­- ja toestamismetoodikate ja rahvarõivaste hoolduse teemadel. 

Organisatoorne tegevus
Kuusma oli 1989. aastal Eesti Käsitööõpetajate Seltsi Aita asutajaliige. Aastatel 2003–2008 oli ta Tartu Restauraatorite Klubi eestseisuses ja 2008–2010 Eesti Konservaatorite Ühingu juhatuses. 2014. aastast surmani esindas ta konservaatorite kutsekomisjonis Eesti Rahva Muuseumi ning osales tekstiilikonservaatorite kutsestandardi väljatöötamisel."In memoriam Laili Kuusma". // Eesti Rahva Muuseumi Aastaraamat nr 61, 2018. Lk 239-240

Viited

Välislingid
Laili Kuusma Eesti Teadusinfosüsteemis

Kategooria:Eesti muuseumitöötajad
Kategooria:Väike-Maarja Gümnaasiumi vilistlased
Kategooria:Tallinna Ülikooli vilistlased
Kategooria:Tartu Ülikooli füüsika-keemiateaduskonna vilistlased
Kategooria:Simuna kalmistule maetud
Kategooria:Sündinud 1965
Kategooria:Surnud 2018